《迷楼》
宋代·赵公豫

大业繁华地，荒凉一梵宫。烟云犹夙昔，粉黛已成空。

今古兴亡事，循环宇宙中。知人与论世，端属在儒衷。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。